CELEX: 62009TN0445
Language: ro
Date: 2009-11-04 00:00:00
Title: Cauza T-445/09: Acțiune introdusă la 4 noiembrie 2009 — Centre national de la recherche scientifique/Comisia

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/54
            
         Acțiune introdusă la 4 noiembrie 2009 — Centre national de la recherche scientifique/Comisia
   (Cauza T-445/09)
   2010/C 24/97
   Limba de procedură: franceza
   
      Părțile
   
   
      Reclamant: Centre national de la recherche scientifique (Paris, Franța) (reprezentant: N. Lenoir, avocat)
   
      Pârâtă: Comisia Comunităților Europene
   
      Concluziile reclamantului
   
   
               —
            
            
               Anularea Deciziei din 17 august 2009 în măsura în care se referă la compensarea creanței deținute de CNRS față de Comunitate și născută din contractul Role of Skin cu pretinsa creanță a Comunității față de CNRS și revendicată în temeiul contractului EURO-THYMAIDE;
            
         
               —
            
            
               obligarea Comisiei la plata tuturor cheltuielilor de judecată.
            
         
      Motivele și principalele argumente
   
   Prin prezenta acțiune, Centre national de la recherche scientifique (CNRS) solicită anularea actului de compensare conținut în Decizia BUDG/C3 D(2009) 10.5 — 1232 din 17 august 2009, prin care Comisia a procedat la recuperarea sumelor plătite reclamantului în cadrul contractului EURO-THYMAIDE nr. LSHB-CT-2003-503410 referitor la un proiect din cadrul celui de al șaselea program-cadru de cercetare și dezvoltare tehnologică.
   În susținerea acțiunii sale, reclamantul invocă cinci motive întemeiate pe:
   
               —
            
            
               încălcarea dreptului la apărare în măsura în care decizia a fost adoptată în lipsa examinării de către Comisie a răspunsurilor detaliate ale CNRS la raportul final de audit;
            
         
               —
            
            
               încălcarea obligației de motivare prevăzută la articolul 253 CE în lipsa unor elemente esențiale de natură să permită înțelegerea raționamentului Comisiei care figurează în decizie;
            
         
               —
            
            
               erori de drept și erori vădite de apreciere a faptelor care constau în respingerea de către Comisie a costurilor eligibile, modificând criteriile de eligibilitate a cheltuielilor efectuate în cadrul contractului, și în respingerea neîntemeiată a unor elemente care dovedeau aceste costuri;
            
         
               —
            
            
               încălcarea articolului 73 alineatul (1) din regulamentul financiar în măsura în care creanța în litigiu nu poate fi considerată „certă, lichidă și exigibilă” ca urmare a caracterului serios al contestației referitoare la aceasta;
            
         
               —
            
            
               încălcarea principiului securității juridice care rezultă din împrejurarea că decizia a fost adptată în temeiul unor criterii de eligibilitate a cheltuielilor care nu existau la momentul semnării contractului.